stanford-oval/wikipedia huggingface dataset:
ศูนย์การทหารปืนใหญ่

| ศูนย์การทหารปืนใหญ่ ค่ายภูมิพล |
| --- | --- |
ประเทศ: ไทย
กองบัญชาการ: ค่ายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตำบลเขาพระงาม อำเภอเมืองลพบุรี จังหวัดลพบุรี 15160
วันสถาปนา: 16 กุมภาพันธ์ พ.ศ. 2497; 71 ปีก่อน (2497-02-16)
เว็บไซต์: https://artycenter.rta.mi.th/
ผู้บังคับบัญชา
ผู้บัญชาการปัจจุบัน: พลตรี พิศิษฐ ปัญญานะ ​
ศูนย์การทหารปืนใหญ่ มีศูนย์บัญชาการตั้งอยู่ ณ ค่ายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สังกัดกองทัพบกไทย ตั้งอยู่ที่ ตำบลเขาพระงาม อำเภอเมืองลพบุรี จังหวัดลพบุรี
ประวัติศูนย์การทหารปืนใหญ่

ศูนย์การทหารปืนใหญ่ ซึ่งเป็นหัวหน้าเหล่าและสายวิทยาการปืนใหญ่สนามและการต่อสู้ป้องกันภัย ทางอากาศของ ทบ. ในปัจจุบันนี้นั้น ถือกำเนิดมาจาก จเรทัพบก ซึ่ง พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ พระบาทสมเด็จพระมงกุฎเกล้าเจ้าอยู่หัว ขณะดำรงพระราชอิสริยยศเป็น พลเอก สมเด็จพระบรมโอรสาธิราช ฯ สยามกุฏราชกุมาร ทรงดำรงตำแหน่งเป็นจเรทัพบกและมีนายพันเอกพระประสิทธิ์ราชศักดิ์ เป็นผู้ช่วยจเรทัพบก เมื่อวันที่ 6 พฤษภาคม พ.ศ. 2446 โดยให้ขึ้นตรงต่อกรมยุทธนาธิการ (ทบ.) สาเหตุที่โปรดเกล้าฯ ให้ตั้งจเรทัพบกขึ้นก็เพราะเริ่มมีหน่วยทหารประจำหัวเมืองต่าง ๆ หลายหัวเมือง จำเป็นต้องมีผู้ตรวจการทหารบกทำการตรวจตราต่างพระเนตรพระกรรณ
ต่อมาในปี 2448 เปลี่ยนชื่อจากจเรทัพบกเป็นกรมจเรทัพบก คงมีเจ้าหน้าที่เพียง 2 ตำแหน่ง ดังเดิม.
ครั้นปี 2449 ได้เพิ่มเจ้าหน้าที่ให้อีก 2 ตำแหน่ง คือ ผู้ช่วยจเรทหารราบ และผู้ช่วยจเรทหารปืนใหญ่ พระยาภักดีภูธร (ชื่น ภักดีกุล) ในขณะนั้นมียศ นายพันตรี หลวงสุรยุทธโยธาหาญ เป็นผู้ช่วยจเรทหารราบ และนายพันตรี หลวงศัลวิธานนิเทศ เป็นผู้ช่วยจเรทหารปืนใหญ่.
ในวันที่ 1 เมษายน พ.ศ. 2541 โปรดเกล้าฯ แต่งตั้งจเรทหารปืนใหญ่, จเรทหารช่างและจเรพัสดุขึ้น 3 ตำแหน่ง
ครั้นถึงวันที่ 6 เมษายน พ.ศ. 2451 กรมยุทธนาธิการ ได้ปรับปรุงกิจการจเร ใหม่โดยจัด ตั้งจเรเหล่า และ กำหนด หน้าที่จเรไว้เป็นข้อบังคับจเรทหารบก แบ่งเป็นจเรทัพบก, จเรทหารราบ, จเรทหารม้า, จเรทหารปืนใหญ่, จเรทหารช่าง และจเรพัสดุ สำนักงานจเรต่าง ๆ เป็นส่วนรวมว่าจเรทหารบกแผนกจเรทหารปืนใหญ่ ซึ่งกลายเป็นศูนย์การทหารปืนใหญ่ ในปัจจุบัน โดยสมบูรณ์ เมื่อวันที่ 1 เมษายน พ.ศ. 2451
ในตอนปลายรัชกาล (2453) มีการขยายกำลังกองทัพครั้งใหญ่ คือมีกำลัง 10 กองพล หน่วยส่วนกลาง มีถึง 12 หน่วย สำหรับแผนกจเรทหารปืนใหญ่ของกรมยุทธนาธิการนั้นมี พลตรี กรมหมื่นกำแพงเพชรอรรคโยธิน ผู้บัญชาการกองพลที่ 1 รักษาพระองค์ ทรงรั้งตำแหน่งจเรทหาร ปืนใหญ่และจเรทหารช่างด้วย เมื่อปืนใหญ่มีระยะยิงไกลขึ้นและกระสุนมีอำนาจมากขึ้น จะเป็นทีจะต้องหา สนามยิงปืน ที่เหมาะสม และมีความปลอดภัยเพียงพอ กองทัพบกจึงตกลงใจให้สร้างสนามยิงปืนใหญ่ขึ้นที่ตำบล โคกกระเทียม อำเภอเมือง ลพบุรี ในปี 2457 คือที่ตั้งศูนย์การทหารปืนใหญ่ปัจจุบันนี้ โดยมี พลโท พระวรวงศ์เธอ พระองค์เจ้าบวรเดช ครั้งดำรงตำแหน่งเป็นผู้ช่วยเสนาบดีกระทรวงกลาโหม จเรการปืนใหญ่ ทหารบกและรักษาการ ผู้บังคับการ โรงเรียน ทหารปืนใหญ่เป็นแม่กองงานท่านแรก วันที่ 7 เมษายน พ.ศ. 2481 แผนกที่ 3 กรมจเรทหารบก (บก.ศป.) ได้ย้ายมารวมกับ กองโรงเรียนทหาร ปืนใหญ่ที่โคกกระเทียม และแปรสภาพ เป็นแผนกปืนใหญ่กรมเสนาธิการทหารบก เมื่อ 22 พฤษภาคม พ.ศ. 2484
พ.ศ. 2488 แผนกปืนใหญ่กรมเสนาธิการทหารบกได้แปรสภาพเป็นกรมจเรทหารปืนใหญ่
วันที่ 8 เมษายน พ.ศ. 2495 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามสนามยิงปืนใหญ่ โคกกระเทียม ซึ่งเป็นที่ตั้งกรมจเรทหารปืนใหญ่ว่า ค่ายพหลโยธิน
6 สิงหาคม พ.ศ. 2495 กรมจเรทหารปืนใหญ่ แปรสภาพเป็น กรมการทหารปืนใหญ่ขึ้นตรงต่อกรมยุทธศึกษาทหารบก
ปี พ.ศ. 2497 กรมทหารปืนใหญ่ได้แปรสภาพเป็นศูนย์การทหารปืนใหญ่ลง 16 กุมภาพันธ์ พ.ศ. 2497 จึงอาจกล่าวได้ว่า และในวันที่ 16 กุมภาพันธ์ พ.ศ. 2497 คือวันเกิดของศูนย์การทหารปืนใหญ่อีกด้วย
29 ธันวาคม พ.ศ. 2562 ค่ายพหลโยธินได้เปลี่ยนนามค่ายเป็น ค่ายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร หรือเรียกสั้น ๆ ว่า ค่ายภูมิพล
หน่วยขึ้นตรง

โรงเรียนทหารปืนใหญ่ ศูนย์การทหารปืนใหญ่
กองพันทหารปืนใหญ่ ศูนย์การทหารปืนใหญ่
กองบริการ ศูนย์การทหารปืนใหญ่
หน่วยตรวจโรค ศูนย์การทหารปืนใหญ่
รายพระนามและชื่อผู้บัญชาการศูนย์การทหารปืนใหญ่

พันเอก พระยาพหลพลพยุหเสนา (กิ่ม พหลโยธิน) (พ.ศ. 2435 - 2447)
พลตรี พระยาสีหราชเดโชชัย (พ.ศ. 2447 - 2458)
พลโท พระวรวงศ์เธอ พระองค์เจ้าบวรเดช (พ.ศ. 2458 - 2463)
พลตรี พระอมรวิสัยสรเดช (พ.ศ. 2463 - 2469)
พันเอก หม่อมเจ้านิลประภัศร เกษมศรี (พ.ศ. 2469 - 2473)
พันเอก พระศรายุทธสรสิทธิ์ (พจน์ พหลโยธิน) (พ.ศ. 2473 - 2475)
พันเอก พระยาฤทธิอัคเนย์ (สละ เอมะศิริ) (พ.ศ. 2475 - 2475)
พันตรี หลวงสินาดโยธารักษ์ (ชิต มั่นศิลป์) (พ.ศ. 2476 - 2476)
พันตรี หลวงเกรียงศักดิ์พิชิต (พ.ศ. 2476 - 2481)
พันตรี หลวงสวัสดิ์สรยุทธ (พ.ศ. 2480 - 2484)
พันเอก อุทัย วงศ์วีรเดช (พ.ศ. 2486 - 2494)
พันเอก ประสิทธิ์ อะดุงเดชจรูญ (พ.ศ. 2486 - 2487)
พลจัตวา หลวงประเสริฐศัตราวุธ (พ.ศ. 2487 - 2487)
พันเอก หลวงจุลยุทธยรรยง (ดล บุนนาค) (พ.ศ. 2489 - 2491)
พลตรี ชาญ วุฒิรณประมวลธน (พ.ศ. 2494 - 2495)
พลตรี เฉลิม พงษ์สวัสดิ์ (พ.ศ. 2495 - 2500)
พลตรี สาธร กาญจนรักษ์ (พ.ศ. 2500 - 2507)
พลตรี วรวิทย์ เศรษฐบุตร (พ.ศ. 2507 - 2517)
พลตรี สัมผัส พาสนยงภิญโญ (พ.ศ. 2517 - 2522)
พลตรี อัมพร สมบูรณ์ยิ่ง (พ.ศ. 2522 - 2525)
พลตรี อรรคพล สมรูป (พ.ศ. 2525 - 2526)
พลตรี ศิรินทร์ ธูปกล่ำ (พ.ศ. 2526 - 2530)
พลตรี อำพน บุตรเมฆ (พ.ศ. 2530-2533)
พลตรี วิศาล กังวาลไกล (พ.ศ. 2533 - 2535)
พลตรี พิชัย ฉินนะโสต (พ.ศ. 2535 - 2538)
พลตรี ไพบูลย์ กาญจนพิบูลย์ (พ.ศ. 2538 - 2542)
พลตรี ประเสริฐ กาสุวรรณ (พ.ศ. 2542 - 2544)
พลตรี วิบูลย์ ปิยะพิสุทธิ์ (พ.ศ. 2544 - 2546)
พลตรี สายชล ทับพุ่ม (พ.ศ. 2550 - 2552)
พลตรี วีระพันธ์ เกตุรัตน์   (พ.ศ. 2552 - 2553
พลตรี เฉลิมเกียรติ เมฆทรัพย์ (พ.ศ. 2553 - 2555)
พลตรี บุญธรรม โอริส (พ.ศ. 2555 - 2557)
พลตรี สุรศักดิ์ แพน้อย (พ.ศ. 2557 - 2559)
พลตรี ณรงค์ศักดิ์ อัมรานนท์ (พ.ศ. 2559 - 2560)
พลตรี ไกรเวทย์ พูลอำไภย์ (พ.ศ. 2560 - 2561)
พลตรี เฉลิมเกียรติ พิมพ์ทนต์ (พ.ศ. 2561 - 2562)
พลตรี วิสันติ สระศรีดา (พ.ศ. 2562 - 2563)
พลตรี ทวนชัย นัดนะรา (พ.ศ. 2563 - 2564)
พลตรี นพสิทธิ์ คงชินศาสตร์ธิติ (พ.ศ. 2564 - 2566)
พลตรี พิศิษฐ ปัญญานะ ​ (พ.ศ. 2566 - ปัจจุบัน)
ยศทหารเป็นยศขณะดำรงตำแหน่งและในวงเล็บเป็นระยะเวลาที่ดำรงตำแหน่ง
สถานที่สำคัญภายในค่าย

ในปัจจุบันมีการเปิดค่ายทหารให้เป็นแหล่งท่องเที่ยว ในค่ายทหารต่าง ๆ ของจังหวัดลพบุรี เช่นเดียวกับศูนย์การทหารปืนใหญ่ฯ แห่งนี้ การเที่ยวชมแหล่งท่องเที่ยวในเขตทหาร ที่เดี๋ยวนี้มีค่ายทหารหลายแห่ง เปิดประตูให้คนทั่วไปเข้ามาท่องเที่ยว อย่างที่ "ศูนย์การทหารปืนใหญ่" ค่ายพหลโยธิน อ.เมืองลพบุรี จ.ลพบุรี ซึ่งมีสถานที่สำคัญทางประวัติศาสตร์ ดังนี้
กองบัญชาการเขาน้ำโจน (ตึกชาโต้)  จัดสร้างขึ้นเมื่อ พ.ศ. 2487 ตั้งอยู่บนเขาน้ำโจน เป็นศิลปกรรมแบบฝรั่งเศส สร้างด้วยหินทั้งหลัง ออกแบบให้มีลักษณะของป้อมปราการที่แข็งแกร่งดุจหินผา มีความสำคัญทางประวัติศาสตร์ในห้วงสงครามมหาเอเชียบูรพา โดย ฯพณฯ จอมพล ป.พิบูลสงคราม ได้ใช้ตึกนี้เป็นตึกบัญชาการวางแผนยุทธศาสตร์
พิพิธภัณฑ์พลเอกพระยาพหลพลพยุหเสนา  พิพิธภัณฑ์แห่งนี้ ได้จัดที่บ้านพักของท่าน ซึ่งเคยเป็นผู้อำนวยการแผนกโรงเรียนทหารปืนใหญ่โคกกระเทียมลพบุรี จัดเป็นห้องต่างๆ ได้แก่ ห้องรับแขก ห้องส่วนตัว มีตู้ของใช้เสื้อผ้า และห้องเก็บของ
ตึกพิพิธภัณฑ์อนุสรณ์ 111 ปี ฯพณฯ พระยาพหลพลพยุหเสนา (พจน์ พหลโยธิน)  ภายในพิพิธภัณฑ์ ส่วนใหญ่จะเป็นภาพของที่ระลึก เหรียญตราและชุดเครื่องแบบ
พิพิธภัณฑ์อาวุธทหารปืนใหญ่ เป็นที่เก็บรวบรวมปืน และอาวุธยุทโธปกรณ์ของทหารปืนใหญ่ อาทิเช่น ปืนใหญ่โบราณ ปืนใหญ่มหาชัย ปืนใหญ่มหาฤกษ์ ปืนใหญ่โบราณเนื้อทองเหลือง ปืนใหญ่ภูเขาเบอร์ 51 เป็นต้น
อนุสรณ์สถาน จอมพล ป.พิบูลสงคราม ปรับปรุงจากบ้านพักนายทหารสัญญาบัตร หมายเลข 59 สร้างในปี พ.ศ. 2481 ซึ่งเป็นบ้านพักของ ฯพณฯ จอมพล ป.พิบูลสงคราม ในขณะที่ ฯพณฯ ดำรงตำแหน่งนายกรัฐมนตรีสมัยแรก
อนุสาวรีย์ จอมพล ป.พิบูลสงคราม จัดสร้างขึ้นเมื่อพ.ศ. 2522 เพื่อเป็นอนุสรณ์ระลึกถึงคุณงามความดีของ ฯพณฯ ที่มีต่อประเทศชาตินานัปการ
อนุสาวรีย์ พลเอก พระยาพหลพลพยุหเสนา ที่จัดสร้างขึ้นเมื่อ พ.ศ. 2503 เพื่อเป็นอนุสรณ์ระลึกถึงคุณงามความดีของ ฯพณฯ ผู้ซึ่งได้รับการยกย่องให้เป็น "เชษฐบุรุษ"ของไทย
หลวงพ่อเขาน้ำโจน เป็นพระพุทธรูป หินทรายปางนาคปรก สมัยลพบุรี เป็นที่เคารพสักการบูชาของชาวค่ายพหลโยธินและบริเวณใกล้เคียง เป็นพระพุทธรูปที่มีความเก่าแก่และงดงามอย่างยิ่ง
แหล่งข้อมูลอื่น

ศูนย์การทหารปืนใหญ่ ค่ายพหลโยธิน เก็บถาวร 2011-09-25 ที่ เวย์แบ็กแมชชีน
การทดสอบปืนใหญ่ เขาพุโลน
แบรนดี โรดส์

| แบรนดี โรดส์ |
| --- | --- |

เกิด: Brandi Alexis Reed  (1983-06-23) 23 มิถุนายน ค.ศ. 1983 (41 ปี) Canton, Michigan, U.S.
ศิษย์เก่า: University of Michigan (BA) University of Miami (MA)
อาชีพ: Professional wrestler • professional wrestling ring announcer
คู่สมรส: Cody Rhodes (สมรส 2013)
บุตร: 1
ครอบครัว: Dusty Rhodes (father-in-law) Dustin Rhodes (half-brother-in-law)  Scorpio Sky (Cousin)
นักมวยปล้ำอาชีพ
ชื่อบนสังเวียน: Brandi Brandi Rhodes Eden Eden Stiles
ส่วนสูง: 5 ฟุต 6 นิ้ว (168 เซนติเมตร)
มาจาก: Ann Arbor, Michigan Atlanta, Georgia Canton, Michigan Detroit, Michigan Los Angeles, California Marietta, Georgia
ฝึกหัดโดย: Norman Smiley Sara Del Rey
เปิดตัว: April 2011
รีไทร์: February 2022
 
แบรนดี อเล็กซิส โรดส์ (Brandi Alexis Rhodes) เกิดวันที่ 23 มิถุนายน ค.ศ. 1983 เป็นผู้ประกาศบนเวทีและโมเดลชาวอเมริกัน อดีตโฆษกผู้ประกาศของWWEในชื่อ อีเดน (Eden) และยังเป็นภรรยาของโคดี โรดส์
แชมป์และรางวัล

DDT Pro-Wrestling
Ironman Heavymetalweight Championship (1 time)
Pro Wrestling Illustrated
Ranked No. 50 of the top 100 female wrestlers in the PWI Women's 100 in 2019
แหล่งข้อมูลอื่น

แบรนดี โรดส์ ที่ WWE.com
แบรนดี โรดส์ ที่เอกซ์ (ทวิตเตอร์)
แบรนดี โรดส์ ที่อินเทอร์เน็ตมูวีเดตาเบส
วิทยาลัยการภาพยนตร์ ศิลปะการแสดงและสื่อใหม่ มหาวิทยาลัยราชภัฏสวนสุนันทา

| --- | --- |
Suan Sunandha International School of Art,   Suan Sunandha Rajabhat University

ชื่อย่อ: SiSA
คณบดี: ดร.นิรชราภา ทองธรรมชาติ
ที่อยู่: วิทยาเขตนครปฐม อาคาร Academy of Film and Performing Arts (อาคาร 28)  เลขที่ 111/3–5 หมู่ที่ 2 ถนนศาลายา–บางภาษี ตำบลคลองโยง อำเภอพุทธมณฑล จังหวัดนครปฐม 73170
สี:     สีส้ม สีเทา
เว็บไซต์: www.sisa.ssru.ac.th
วิทยาลัยการภาพยนตร์ ศิลปะการแสดงและสื่อใหม่ (อังกฤษ: Suan Sunandha International School of Art, Suan Sunandha Rajabhat University) เป็นอดีตส่วนราชการไทยเทียบเท่าหน่วยงานระดับคณะ ในกำกับของมหาวิทยาลัยราชภัฏสวนสุนันทา ที่มีการเรียนการสอนสาขาวิชาการศิลปะภาพยนตร์และสาขาการสร้างสรรค์และสื่อดิจิทัล หลักสูตรนานาชาติ  (International Program) แห่งแรกของมหาวิทยาลัยราชภัฏ ปัจจุบันหลักสูตรทั้งหมดของวิทยาลัยการภาพยนตร์ ศิลปะการแสดงและสื่อใหม่ ถูกผนวกเข้ากับวิทยาลัยนิเทศศาสตร์ ในปี พ.ศ. 2563
ประวัติ

มหาวิทยาลัยราชภัฏสวนสุนันทา ได้มีมติอนุมัติจัดตั้ง "วิทยาลัยการภาพยนตร์ ศิลปะการแสดงและสื่อใหม่" ขึ้นมาเพื่อเป็นวิทยาลัยด้านภาพยนตร์และการแสดงระดับนานาชาติแห่งแรกของมหาวิทยาลัยราชภัฏ โดยได้รับความร่วมมือจากบริษัทเอกชนและหลายหน่วยงานที่เกี่ยวข้อง เพื่อรองรับอุตสาหกรรมภาพยนตร์ที่กำลังเติบโตปีละกว่า 200,000 ล้านบาท รวมถึงการเตรียมเข้าสู่การเตรียมเข้าสู่ประชาคมอาเซียนในปี พ.ศ. 2558
วิทยาลัยการภาพยนตร์ ศิลปะการแสดง และสื่อใหม่ มหาวิทยาลัยราชภัฏสวนสุนันทา เรียกชื่อย่อว่า SISA  ก่อตั้งในปี พ.ศ. 2555 ที่มหาวิทยาลัยราชภัฏสวนสุนันทา (เขตดุสิต) เปิดทำการเรียนการสอนปีแรกในปีการศึกษา 2556 ที่มหาวิทยาลัยราชภัฏสวนสุนันทา (เขตดุสิต) โดยใช้อาคาร 31 เป็นอาคารเรียนชั่วคราวสมัยนั้น เปิดสอนใน 2 หลักสูตร มีนักศึกษารุ่นแรกจำนวน 30 คน  ต่อมาในปี พ.ศ. 2559 ทางวิทยาลัยฯได้เห็นชอบกับทางผู้บริหารมหาวิทยาลัย โดยย้ายวิทยาลัยการภาพยนตร์ฯ ไปยังวิทยาเขตนครปฐม เนื่องจากรองรับการขยายตัวของนักศึกษาที่มีเพิ่มมากขึ้นในทุกๆปี เพื่อตอบสนองตามนโยบายของมหาวิทยาลัย และมีห้องเรียนห้องปฏิบัติการที่เพียงพอต่อการเรียนการสอนในรายวิชาต่างๆ ซึ่งอาคารเรียนสร้างเสร็จสมบูรณ์พอดีในปี พ.ศ. 2559 มีจำนวนห้องเรียนที่เพียงพอในอาคารทั้งสิ้น 20 ห้อง และได้เปิดทำการเรียนการสอนในหลักสูตรระดับปริญญาตรีมาจนปัจจุบัน มีนักศึกษาไทยและนักศึกษาชาวต่างชาติในแต่ละสาขาวิชา ในปี พ.ศ. 2561 มหาวิทยาลัยราชภัฏสวนสุนันทา ศูนย์การศึกษาจังหวัดนครปฐม มีหน่วยงานกลางที่ดูแลอำนวยความสะดวกนักศึกษา เช่น หอพัก สนามกีฬา โรงอาหาร การติดต่อยื่นเอกสาร และคณะอื่นๆที่เปิดสอนในระดับปริญญาตรี ปริญญาโท ปริญญาเอก จำนวน 4 หน่วยงาน มีนักศึกษาประมาณ 5,000 คน
จนกระทั่งปี พ.ศ. 2563 สภามหาวิทยาลัยราชภัฏสวนสุนันทาได้ออกประกาศฯ ให้โอนย้ายบุคลากร นักศึกษาของวิทยาลัยการภาพยนตร์ ศิลปะการแสดง และสื่อใหม่ รวมถึงกลุ่มสาขาวิชานิเทศศาสตร์ทั้งหมดของคณะวิทยาการจัดการ ตั้งขึ้นเป็น "วิทยาลัยนิเทศศาสตร์" เพื่อครอบคลุมทุกศาสตร์ของทางนิเทศศาสตร์ ไว้เป็นหนึ่งเดียวกัน
สีประจำวิทยาลัย

สีส้มแสด  หมายถึง ความเจริญรุ่งเรืองและประสบผลสำเร็จ เปี่ยมไปด้วยปัญญา
สีเทา  หมายถึง การผนวกศาสตร์ด้านภาพยนตร์ ศิลปะ และสื่อสมัยใหม่เข้าด้วยกัน
หลักสูตร

ปัจจุบัน วิทยาลัยการภาพยนตร์ ศิลปะการแสดง และสื่อใหม่ มหาวิทยาลัยราชภัฏสวนสุนันทา เปิดการเรียนการสอนหลักสูตรนานาชาติในระดับปริญญาตรี จำนวน 2 หลักสูตร 4 แขนงวิชา ดังนี้
| หลักสูตรที่เปิดสอนในวิทยาลัยการภาพยนตร์ ศิลปะการแสดงและสื่อใหม่ มหาวิทยาลัยราชภัฏสวนสุนันทา> ระดับปริญญาตรี | หลักสูตรที่เปิดสอนในวิทยาลัยการภาพยนตร์ ศิลปะการแสดงและสื่อใหม่ มหาวิทยาลัยราชภัฏสวนสุนันทา> ระดับปริญญาโท | หลักสูตรที่เปิดสอนในวิทยาลัยการภาพยนตร์ ศิลปะการแสดงและสื่อใหม่ มหาวิทยาลัยราชภัฏสวนสุนันทา> ระดับปริญญาเอก |
| --- | --- | --- |
 หลักสูตรศิลปบัณฑิต (ศล.บ.) สาขาวิชาศิลปะภาพยนตร์ (หลักสูตรนานาชาติ) หรือ Bachelor of Fine Arts  in Cinematic Arts (International Program)      แขนงวิชาการสร้างภาพยนตร์ ( Major in Film Production )      แขนงวิชาศิลปะการแสดงประยุกต์ ( Major in Applied Performing Arts ) สาขาวิชาการสร้างสรรค์และสื่อดิจิทัล (หลักสูตรนานาชาติ) หรือ Bachelor of Fine Arts in Creativity and Digital Media (International Program)      แขนงวิชาการออกแบบดิจิทัล (Major in Digital Design)       แขนงวิชาการตลาดดิจิทัล (Major in Digital Marketing): –
ทำเนียบคณบดี

มีรายชื่อคณบดีที่ดำรงตำแหน่งตามวาระการบริหาร ดังนี้
| ทำเนียบรายชื่อคณบดีวิทยาลัยการภาพยนตร์ ศิลปะการแสดงและสื่อใหม่ มหาวิทยาลัยราชภัฏสวนสุนันทา มีดังนี้> ลำดับที่ | ทำเนียบรายชื่อคณบดีวิทยาลัยการภาพยนตร์ ศิลปะการแสดงและสื่อใหม่ มหาวิทยาลัยราชภัฏสวนสุนันทา มีดังนี้> รายนามคณบดี | ทำเนียบรายชื่อคณบดีวิทยาลัยการภาพยนตร์ ศิลปะการแสดงและสื่อใหม่ มหาวิทยาลัยราชภัฏสวนสุนันทา มีดังนี้> วาระการดำรงตำแหน่ง |
| --- | --- | --- |
|  1 |  ผศ.เจษฏาภรณ์  อัจฉริโยภาส  |  รักษาราชการแทน |

|  2 |  ดร.นิรชราภา ทองธรรมชาติ  |  ดำรงตำแหน่งผู้อำนวยการวิทยาลัยการภาพยนตร์ฯ (วาระที่ 1) |

|  3 |  ดร.นิรชราภา ทองธรรมชาติ  |  ดำรงตำแหน่งคณบดีวิทยาลัยการภาพยนตร์ฯ – ปัจจุบัน (วาระที่ 2) |
ทำเนียบผู้บริหารวิทยาลัยการภาพยนตร์

รายชื่อผู้บริหารวิทยาลัยการภาพยนตร์ ศิลปะการแสดง และสื่อใหม่ ชุดปัจจุบันมีดังนี้
| ทำเนียบผู้บริหารวิทยาลัยการภาพยนตร์วิทยาลัยการภาพยนตร์ ศิลปะการแสดงและสื่อใหม่ ปัจจุบัน มีดังนี้> ลำดับที่ | ทำเนียบผู้บริหารวิทยาลัยการภาพยนตร์วิทยาลัยการภาพยนตร์ ศิลปะการแสดงและสื่อใหม่ ปัจจุบัน มีดังนี้> รายนามผู้บริหาร | ทำเนียบผู้บริหารวิทยาลัยการภาพยนตร์วิทยาลัยการภาพยนตร์ ศิลปะการแสดงและสื่อใหม่ ปัจจุบัน มีดังนี้> ดำรงตำแหน่ง |
| --- | --- | --- |
|  1 |  ดร.นิรชราภา ทองธรรมชาติ |  คณบดีวิทยาลัยการภาพยนตร์ฯ |

|  2 |  อาจารย์ ต้นฝน ทรัพย์นิรันดร์ |  รองคณบดีฝ่ายแผนงานและประกันคุณภาพ |

|  3 |  อาจารย์ พิสณฑ์ สุวรรณภักดี |  รองคณบดีฝ่ายวิชาการและกิจการนักศึกษา |

|  4 |  อาจารย์ ธีรพงศ์ เสรีสำราญ |  หัวหน้าสาขาวิชาศิลปะภาพยนตร์ |

|  5 |  อาจารย์ ศิริเดช ศิริสมบูรณ์ |  หัวหน้าสาขาการสร้างสรรค์และสื่อดิจิทัล |
การรับบุคคลเข้าศึกษาต่อ

รอบ Portfolio 1/1  เดือนตุลาคม – เดือนพฤศจิกายน
รอบ Portfolio 1/2  เดือนธันวาคม – เดือนกุมภาพันธ์
รอบระบบโควต้า       เดือนธันวาคม – เดือนมีนาคม
รอบรับตรงร่วมกัน      เดือนพฤษภาคม
รอบ Admission     เดือนมิถุนายน
รอบรับตรงอิสระ        เดือนมิถุนายน – เดือนกรกฎาคม
รอบรับตรงของวิทยาลัยฯ เดือนพฤษภาคม – เดือนกรกฎาคม
ชีวิตในรั้ววิทยาลัยการภาพยนตร์ฯ (Facilities)

ทางวิทยาลัยฯ มีสิ่งอำนวยความสะดวก เพื่อบริการนักศึกษาต่าง ๆ ดังนี้
การยืมอุปกรณ์ด้านการภาพยนตร์และอุปกรณ์อื่นๆ สามารถยืมได้ครั้งละไม่เกิน 7 วัน / สัปดาห์
มีห้องสืบค้นคว้า – หาความรู้เพิ่มเติมได้ภายในเวลาราชการตั้งแต่ เวลา 08.30 – 16.30 น.
มีบริการรถตู้รับ – ส่งจากจุดศาลายา หน้ามหาวิทยาลัยมหิดล บริเวณหน้าประตู 4 มาที่มหาวิทยาลัยราชภัฏสวนสุนันทา ศูนย์การศึกษาจังหวัดนครปฐม ค่าบริการรถตู้รับ – ส่ง 20 บาท / ครั้ง
มีห้องสตูดิโอบริการให้ยืม ห้องปรับอากาศเย็นสบาย ไม่คิดค่าบริการใดๆทั้งสิ้น
มีห้องเรียนการแสดง ห้องปรับอากาศเย็นสบาย หลังเลิกเรียนสามารถซ้อมการแสดงได้
การเรียนที่วิทยาลัยการภาพยนตร์ ศิลปะการแสดงและสื่อใหม่ ห้องปรับอากาศทั้งห้องเรียนบรรยายและห้องปฏิบัติ
มีห้องเรียนบรรยาย ห้องมินิเทียร์เตอร์สำหรับฉายหนังในคาบเรียนได้อย่างสมบูรณ์แบบ
มีศูนย์อาหารขนาดกลางตั้งใหญ่ภายในศูนย์การศึกษา บริการนักศึกษาในด้านต่างๆ มีอาหารไทย อาหารต่างชาติ และอาหารอิสลาม
มีมินิมาร์ทจำหน่าย ขนม อาหาร น้ำ ของใช้สำคัญบริการนักศึกษา
รูปแบบการเรียนการสอน

ทางวิทยาลัยฯได้จัดให้มีการเรียนการสอนในทุกรายวิชาเรียนเป็นภาษาอังกฤษทั้งหมด เพราะเป็นหลักสูตรนานาชาติ โดยเน้นให้นักศึกษาสามารถเรียนรู้ได้จริงและปฏิบัติได้หลังจากเรียนในห้องเรียน มีการบูรณาการเรียนการสอนจากหลายวิชา ซึ่งในแต่ละสาขาวิชาจะมีนักศึกษาต่างชาติร่วมเรียนด้วย
รางวัลและผลงานนักศึกษา

รางวัลชนะเลิศ นายอานันท์ ตันติวรศรี, โครงการคลิปสุดเจ๋ง Fun มันส์ทุกกูรู โรลเลอร์ โคสเตอร์ บริษัทยูอาร์ซี จำกัด ประเทศไทย ปี พ.ศ. 2560
รางวัลชมเชย นายศรัณญ์ โฆษิตเจริญ นางสาวกชกร แจ่มกระจะ นายวิชยยุตถ์ พรประเสริฐและ นายกิตติธัช ศรีพิชิต, โครงการประกวดภาพยนตร์สั้น ลูกไม้ใต้ต้น 6+6 กรมพัฒนาแรงงาน ปี พ.ศ. 2559
รางวัลรองชนะเลิศอันดับ 1 นายธีรพล กัณหาไชย, คลิปวิดีโอโครงการสร้างสรรค์ปันนน้ำใจ ปี พ.ศ. 2558
รางวัลชมเชยอันดับ 1 นางสาวตนิสา วุฒิเบญจพลชัย นางสาวอินทุอร ภิรมย์ฤทธิ์ นายธีรพล กัณหาไชย นายพนธกร ลีพัฒนากิจ, โครงการประกวดวิดีโอ ประหยัดพลังงาน ของกระทรวงพลังงาน ในหัวข้อ "คลิปวิดีโอ Balance Energy Clip Contest" กระทรวงพลังงาน ปี พ.ศ. 2558
รางวัลรองชนะเลิศอันดับที่ 2 นายธีรพล กัณหาไชย และนางสาวตนิสา วุฒิเบญจพลชัย โครงการ NFPA FAIR SHORT FILM "หัวข้อเลือกรัก รู้จัก Safe" สำนักงานกองทุนสนับสนุนการสร้างเสริมสุขภาพ (สสส.) ปี พ.ศ. 2558
รางวัลรองชนะเลิศอันดับ 2 นายอานันท์ ตันติวรศรี นายจริวัฒน์ กองแก้ว นายธนโชติ ง้อสุรเชษฐ์ นายสันหกช ตรีนาถเกษม โครงการ Viral Clip ประกันภัยออนไลน์ บริษัททิพยประกันภัย ปี พ.ศ. 2558
รางวัลชมเชย นายธีรพล กัณหาไชย และนางสาวตนิสา วุฒิเบญจพลชัย โครงการ John Henry Story Awards ปี พ.ศ. 2558
รางวัลชนะเลิศ นางสาวธารีณี ชุติเมธาลักษณ์ โครงการบทประกวดวิจารณ์ภาพยนตร์ครั้งที่ 4 จากสถาบันปรีดีพนมยงค์ ปี พ.ศ. 2558
รางวัลรองชนะเลิศอันดับ 2 นายณัฏฐ์ มฤศโชติ นางสาวพิมพ์นารา พันธิ์ฤทธิ์ดำ นางสาวอินทุอร ภิรมย์ฤทธิ์ นายพนธกร ลีพัฒนากิจ และนางสาวจุฬาลักษณ์ เนียมหะ ประกวดภายในงานภาพยนตร์สั้นวิทยาศาสตร์ ขององค์การพิพิธภัณฑ์วิทยาศาสตร์แห่งชาติ ปี พ.ศ. 2558
รางวัลชนะเลิศ  นางสาววรางคณา แก้วนาขา นายพนธกร ลีพัฒนากิจ นายณัฏฐ์ มฤศโชติ นายธีรพล กัณหาไชย และนางสาวตนิสา วุฒิเบญจพลชัย การประกวดภาพยนตร์การเรียนการสอน มหาวิทยาลัยราชภัฏสวนสุนันทาครั้งที่ 13 ปี พ.ศ. 2557
รางวัลชมเชย นางสาวตนิสา วุฒิเบญจพลชัย นางสาวพิมพ์นารา พันธิ์ฤทธิ์ดำ นายพนธกร ลีพัฒนากิจ และ นายเวทพิสิฐ วงศ์ทิพยสถาน  โครงการพัฒนาสื่อมัลติมีเดียขยายผลองค์ความรู้ สำนักงานเลขาธิการ ปี พ.ศ. 2557
รางวัลรองชนะเลิศอันดับ 2 นางสาวตนิสา วุฒิเบญจพลชัย โครงการประกวดภาพถ่ายวังสวนสุนันทา ปี พ.ศ. 2557
รางวัลชนะเลิศ นางสาววรนันท์ ปัญญาวงศ์ โครงการ DJ Paka Pioneer lady DJ ของ Siam 2 nite ปี พ.ศ. 2557
รางวัลชนะเลิศ นายธีรพล กัณหาไชย นางสาวตนิสา วุฒิเบญจพลชัย นายพนธกร ลีพัฒนากิจ และนายณัฏฐ์ มฤศโชติ  โครงการ SSRU Music video awards จากคณะวิทยาการจัดการ มหาวิทยาลัยราชภัฏสวนสุนันทา ปี พ.ศ. 2557
รางวัลชนะเลิศ นายธีรพล กัณหาไชย นางสาวตนิสา วุฒิเบญจพลชัย นายพนธกร ลีพัฒนากิจ นางสาวพิมพ์นารา พันธิ์ฤทธิ์ดำ และ นางสาวอินทุอร ภิรมย์ฤทธิ์ โครงการประชาสัมพันธ์สร้างจิตสำนึกร่วมต้านทุจริตเพื่อให้เกิดธรรมาภิบาล สำนักคณะกรรมการพัฒนาระบบราชการ ปี พ.ศ. 2557
รางวัลชนะเลิศ นายอานันท์ ตันติวรศรี  ประกวดโฆษณาแมลงทอดไฮโซ จากหน่วยงาน SME แมลงทอดไฮโซ ปี พ.ศ. 2556
รางวัลชนะเลิศ นายสันหกช ตรีนาถเกษม โครงการ K switch short film จากหน่วยงาน K Swiss ปี พ.ศ. 2556
การวางแผนเดินทาง (Travel) > การเดินทางโดยรถยนต์

เส้นทางถนนสายเพชรเกษม เลี้ยวเข้าแยกถนนพุทธมณฑล สาย 4 ผ่านหน้ามหาวิทยาลัยมหิดล ขับมาเรื่อยผ่านหอนาฬิกาจนมาถึงแยกสถานีตำรวจภูธรศาลายาแล้วเลี้ยวขวา ขับมาเรื่อย (ระยะทางอีกประมาณ 10 กิโลเมตร) จนเห็นป้ายมหาวิทยาลัยด้านหน้าทางเข้าซอย เลี้ยวซ้ายขับมาตามถนนจนเห็นที่ตั้ง มหาวิทยาลัย วิทยาเขตนครปฐม
สามารถขับมาตามเส้นทางถนนปิ่นเกล้า – นครชัยศรี เข้าได้ 3 ทาง คือ
จากสี่แยกสะพานกรุงธนบุรี ตรงมาตามถนนสายปิ่นเกล้า  – นครชัยศรี
จากสี่แยกสะพานพระปิ่นเกล้า ตรงมาตามถนนสายปิ่นเกล้า – นครชัยศรี
จากปากทางบางขุนนนท์ เข้ามาทางตลิ่งชันแล้วเลี้ยวซ้ายมาบรรจบกับถนนปิ่นเกล้า – นครชัยศรี
การวางแผนเดินทาง (Travel) > การเดินทางโดยรถประจำทาง รถทัวร์โดยสาร รถตู้

โดยลงที่ป้ายประตู 4 มหาวิทยาลัยมหิดล แล้วต่อแท็กซี่หรือรถตู้ของมหาวิทยาลัยเข้ามา โดยสายรถเมล์ที่มาถึงศาลายามีดังนี้
สาย 84ก (วงเวียนใหญ่ – ศาลายา)
สาย 124 (สนามหลวง – มหิดล)
สาย 125 (สะพานกรุงธน – มหิดล)
สาย 388 (ปากเกร็ด – ศาลายา)
สายปอ. 515 (อนุสาวรีย์ชัยสมรภูมิ – ศาลายา)
สาย 556 (สถานีรถไฟมักกะสัน – วัดไร่ขิง)
สายปอ.547 (มหาวิทยาลัยเทคโนโลยีราชมงคลรัตนโกสินทร์ – สถานีขนส่งจตุจักร)
รถทัวร์โดยสารกรุงเทพฯ – นครปฐม ขึ้นได้ที่สถานีขนส่งสายใต้ใหม่ ซึ่งสามารถบอกให้รถจอดบริเวณตลาดพุทธ แล้วนั่งมอเตอร์ไซต์ต่อมาที่หน้ามหาวิทยาลัยมหิดลประตู 4 แล้วต่อด้วยแท็กซี่หรือรถตู้ของมหาวิทยาลัย
รถตู้ปรับอากาศ (เซ็นทรัลปิ่นเกล้า – มหิดลศาลายา) ขึ้นรถที่ปั๊มน้ำมันข้างเซ็นทรัลปิ่นเกล้า
รถตู้ปรับอากาศ (อนุสาวรีย์ชัยสมรภูมิ – มหิดลศาลายา) ขึ้นรถที่อนุสาวรีย์ชัยสมรภูมิตรงป้ายหน้าโรงพยาบาลราชวิถี
การวางแผนเดินทาง (Travel) > การเดินทางโดยรถไฟสายใต้

ขึ้นได้ที่สถานีธนบุรี (ใกล้ โรงพยาบาลศิริราช) หรือสถานีหัวลำโพง หรือสถานีนครปฐม โดยขบวนเที่ยวต่างๆ จะผ่านสถานีศาลายา ให้ลงที่สถานีศาลายาแล้ว นั่งรถรับจ้างเข้ามามหาวิทยาลัย หรือใช้บริการแท็กซี่โดยใช้เวลาเดินทางไม่เกิน 30 นาที ระยะทางจากศาลายามาถึงมหาวิทยาลัย วิทยาเขตนครปฐม ประมาณ 10 กิโลเมตร
ความร่วมมือทางวิชาการ (National and International Collaborations) > ความร่วมมือระดับนานาชาติ (Internationals)

University of Southern Queensland , ประเทศออสเตรเลีย (สามารถโอนหน่วยกิตได้)[ต้องการอ้างอิง]
Universitas Bina Nusantara , ประเทศอินโดนเซีย
Republic Polytechnic, ประเทศ สิงคโปร์[ต้องการอ้างอิง]
Chengdu University เก็บถาวร 2021-07-09 ที่ เวย์แบ็กแมชชีน , ประเทศจีน
Virginia State University สหรัฐอเมริกา
University of Computer Studies[ลิงก์เสีย] ประเทศพม่า
Virginia Commonwealth  University  สหรัฐอเมริกา
IMAGINE Technology and Korea Company ประเทศเกาหลี
ความร่วมมือทางวิชาการ (National and International Collaborations) > ความร่วมมือภายในประเทศ (Domestic)

Imagin Design กลุ่มบริษัทอิเมจิน [ต้องการอ้างอิง]
เครือข่ายการ์ตูนไทย สร้างสรรค์สังคม
Kantana บริษัท กันตนา กรุ๊ป จำกัด(มหาชน)
SiPA สำนักงานส่งเสริมอุตสาหกรรมซอฟต์แวร์แห่งชาติ [ต้องการอ้างอิง]
สมาพันธ์สมาคมภาพยนตร์แห่งชาติ
TDEC สมาพันธ์สมาคมดิจิตอลคอนเทนต์บันเทิงไทย
สมาคมอุตสาหกรรมซอฟต์แวร์เกมไทย
สมาคมผู้ประกอบการแอนิเมชั่นและคอมพิวเตอร์กราฟิกส์ไทย [ต้องการอ้างอิง]
สมาคมดิจิทัลคอนเทนต์ไทย [ต้องการอ้างอิง]
บริษัท วิธิตา แอนิเมชั่น จำกัด
บริษัท เดอะ มั๊งค์ สตูดิโอ จำกัด
บริษัท เซอร์เรียล สตูดิโอ จำกัด
บริษัท เชลล์ฮัท เอ็นเทอร์เทนเม้นท์ จำกัด
บริษัท จี โมทีฟ โปรดักชั่น จำกัด